Meghan besing Harry se lof op sy verjaardag | Netwerk24
Deur Meghan Lawrence 16 September 2019 07:04
Meghan, die hertogin van Sussex, het 'n nuwe foto van prins Harry, hertog van Sussex, en hul baba Archie Sondag op Harry se 35ste verjaardag gedeel.
Dit is deel van 'n fotocollage van die prins wat Meghan saamgestel het en op die egpaar se amptelike Instagramblad, Sussex Royal, geplaas het.
By die collage skryf Meghan: "Jou diens aan die sake waaroor jy so diep omgee inspireer my elke dag. Jy is die beste eggenoot en die wonderlikste pa vir ons seun. Ons is lief vir jou. Gelukkigste verjaarsdag".
Die foto van die egpaar en hul baba is geneem op Archie se doop in Julie vanjaar. Hy is op 6 Mei gebore.
Die ander foto's wys Harry deur die jare; die eerste een is van hom as baba saam met sy ma, prinses Diana.
Die Sussex Royal Instagramblad het 'n plakkaat van Harry vir sy 35ste verjaarsdag gedeel. Foto: Instagram/ Sussex Royal
Meer oor: Verjaarsdag | Archie | Meghan Markle | Harry | Meghan | Engeland | Sussex | Koninklike Familie